als_Latn dik_Latn sna_Latn
Petullat janë padyshim një festë për fëmijët dhe jo vetëm. Receta e petullava me kos është e thjeshtë dhe në pak kohë kemi një pjatë të shijshme për të gjithë.
Përbërësit për Petulla me kos
- 500g miell
- 350 ml dhallë (kos i holluar me ujë)
- 1 kokërr vezë
- pak kripë
- 1 lug gjelle raki
- 5 gr maja birre
- 1 filxhan vaj
Përgatitja e petullave
Shkrijmë majanë në një gotë me pak ujë të vakët.Në një enë qelqi hedhim miellin.
Shtojmë pak kripë te mielli. E përziejmë dhe hedhim vezën. Shtojmë ngadalë dhallën duke e përzier me kujdes.
Shtojmë edhe rakinë. E përziejmë përsëri. Në fund shtojmë edhe majanë e shkrirë. Trazojmë mirë gjithë përbërësit.
Brumi i petullave duhet të jetë pak më i qullët se brumi i picës ose byrekut.
Lemë brumin të vijë në enën të mbuluar me pecetë, derisa të dyfishohet volumi i tij. Më pas hedhim vajin në një tigan të madh. E nxehim vajin 170-180°C ( ose derisa të kaloni dorën mbi vaj ta ndieni nxehtësinë e tij).
Më pas lagim me pak ujë duart dhe marrim brumin pak e nga pak. Hapim brumin në formë petullash dhe e hedhim në tigan për skuqje.
I kthejmë me kujdes. Vazhdojmë në këtë mënyrë derisa të kemi mbaruar gjithë brumin.
Petullat e përgatitura i vendosim në pjatë. I shtojmë sipër mjaltë e kanellë ose sheqer sipas dëshirës, por mund edhe ti shoqërojmë me djathë nëse ju pëlqen versioni i kripur.
I shërbejmë petullat e ngrohta.
als_Latn als_Latn deu_Latn als_Latn als_Latn als_Latn mri_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn